Държавен вестник, бр. 93, 2016 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  93
2. разработва и предлага на Министерския 
съвет Национална програма за намаляване 
на риска от бедствия и годишни планове по 
чл. 6в, ал. 5 ЗЗБ;
3. разработва и предлага на Министерския 
съвет Национален план за защита при бедствия;
4. преразглежда и актуализира документите 
по т. 1 – 3;
5. подпомага разработването и прилагането 
на закони и подзаконови нормативни актове, 
имащи отношение към намаляването на ри­
ска от бедствия; предлага изготвянето и дава 
становища по проекти на нормативни актове, 
свързани с провеждането на държавната по­
литика за намаляване на риска от бедствия;
6. координира изпълнението на документите 
по т. 1 – 3;
7. подпомага формирането и изпълнението 
на секторните политики, имащи отношение 
към намаляването на риска от бедствия;
8. прави преглед и изготвя годишен доклад 
до Министерския съвет за състоянието на 
защитата при бедствия;
9. осъществява комуникация със Секрета­
риата на Международната стратегия за нама­
ляване на бедствията на Организацията на 
обединените нации (United Nations International 
Strategy for Disaster Reduction – UNISDR);
10. разработва насоки, свързани със защи­
тата при бедствия.
(2) В изпълнение на функциите по ал. 1 
съветът:
1. дава указания за разработването и из­
пълнението на програмите по чл. 6а, ал. 2, 
т. 4 и 5 ЗЗБ;
2. дава указания за разработването и го­
товността за изпълнението на плановете по 
чл. 9, ал. 6, 8 и 10 ЗЗБ;
3. приема програмите по чл. 6г, ал. 1 ЗЗБ;
4. изготвя доклада по чл. 6в, ал. 8 ЗЗБ;
5. приема правила за устройството и дей­
ността на постоянната Национална коорди­
национна група.
(3) Ежегодно до края на календарната година 
съветът приема годишна работна програма за 
следващата година.
(4) Ежегодно до края на месец март съветът 
изготвя годишен доклад до Министерския съвет 
за дейността си през предходната календарна 
година.
Г л а в а  т р е т а
СЪСТАВ И ЧЛЕНСТВО
Чл. 4. (1) Съветът се състои от председател 
и членове.
(2) Съветът се председателства от минис­
търа на вътрешните работи и се представлява 
от него.
(3) Членове на съвета са:
1. по един представител на ръководствата 
на министерствата;
2. по един представител на ръководствата 
на Държавна агенция „Национална сигурност“, 
на Държавна агенция „Държавен резерв и 
военновременни запаси“, на Агенцията за 
ядрено регулиране, на Националното сдру­
жение на общините в Република България, 
на Българския Червен кръст, на Българската 
академия на науките (БАН), на Българската 
търговско-промишлена палата и на Българската 
стопанска камара;
3. до трима представители на висши учи­
лища;
4. до трима представители на научно-из­
следователски институти;
5. до трима представители на юридически 
лица с нестопанска цел, имащи отношение към 
намаляването на риска от бедствия;
6. до трима представители на юридически 
лица, имащи отношение към намаляването 
на риска от бедствия.
(4) Председателят ръководи работата на 
съвета, като се подпомага от секретар.
(5) Секретар на съвета е директорът на Глав­
на дирекция „Пожарна безопасност и защита 
на населението“ (ГДПБЗН) на Министерството 
на вътрешните работи.
(6) Секретарят организира работата на съве­
та, като за целта се подпомага от секретариат.
(7) Функциите на секретариат се осъщест­
вяват от ГДПБЗН.
(8) Членовете на съвета по ал. 3, т. 3 – 6 се 
определят по реда на чл. 9 и 10.
Чл. 5. (1) Поименният състав на членовете 
на съвета се определя със заповед на пред­
седателя по предложение на ръководителите 
на съответните министерства, ведомства и 
организации.
(2) Промяна на членовете на съвета по чл. 4, 
ал. 3, т. 1 – 2 се извършва въз основа на пис­
мено уведомление от съответния ръководител.
Чл. 6. (1) За подпомагане изпълнението 
на функциите по чл. 3 към съвета се създава 
постоянна Национална координационна група, 
която включва заемащи ръководна длъжност 
представители на министерствата, ведомства­
та, Българската академия на науките, висши 
училища, научно-изследователски институти, 
Националното сдружение на общините в Ре­
публика България и юридически лица, вклю­
чително представители на юридически лица 
с нестопанска цел, имащи отношение към 
намаляването на риска от бедствия.
(2) Председател на групата по ал. 1 е се­
кретарят на съвета.
(3) Поименният състав на групата по ал. 1 
се определя със заповед на председателя на 
съвета по предложение на ръководителите 
на съответните министерства, ведомства и 
организации.
(4) В работата на групата по ал. 1 могат да 
бъдат включвани експерти по реда на ал. 3.
(5) Промяна в поименния състав на групата 
по ал. 1 се извършва въз основа на писмено 
уведомление от съответния ръководител.
(6) Координационната група по ал. 1 разра­
ботва и предлага на съвета годишната работна 
програма по чл. 3, ал. 3, която съдържа:
1. приоритетни области, сектори и теми;